Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 1697

(2) Az államháztartás alrendszereiben harmadik személyekkel szemben vállalt vagy az alrendszereket egyébként harmadik személyekkel szemben terhelõ fizetési kötelezettség esetén, ideértve a támogatási szerzõdésekbõl eredõ fizetési kötelezettséget is, a kamatfizetés mellõzésére vagy a tör vényesnél alacsonyabb mértékû kamat fizetésére irányuló szerzõdési kikötés – ha jogszabály eltérõen nem rendelkezik – semmis. Ezt a rendelkezést kell alkalmazni az államháztartás alrendszereibõl nyújtott támogatások felhasználására kötött szerzõdésekben, valamint a jogszabályban meghatározott közfeladat ellátásával megbízott és e körben olyan szervezetek által vállalt fizetési kötelezettség esetében is, amelyet államháztartási szervezet alapított, vagy amelyben ilyen szervezet többségi befolyással rendelkezik.

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes